
TUDORU VLADIMIRESCU. 


Începutul secolului al XIX-lea s-a caracterizat printr-o miscare exceptională pentru libertate socială, 
restructurări interne si afirmare natională. Generoasele idei ale revolutiei franceze, care sustineau 
dreptatea si egalitatea socială. precum si dreptul la autodeterminare a popoarelor oprimate au cuprins 
întreaga Europă; imperiile absolutiste, lovite de forta geniului napoleonian păreau a fi aproape de 
prăbusire, dar înlăturarea lui Napoleon Bonaparte a impus mentinerea vechilor structuri, însă în Peninsula 
Balcanică, vointa de libertate, unitate si afirmare natională era din ce în ce mai greu de stăvilit. 


La împlinirea unui secol de domnii fanariote, societatea românească era împiedicată in dezvoltarea sa 
fireasca, de existenta unor de institutii si a unei clase politice dominată de coruptie si dorinta de 
îmbogătire rapidă prin jefuirea resurselor Principatelor Dunărene, aceasta constituind o permanentă 
instabilitate. Mentinerea de câtre Poartă a domniilor fanariote păstra un sistem de extorcare fără egal în 
întreaga noastră istorie; cumpărarea domniilor costa sume enorme (exemplu elocvent cele 3 milioane de 


piastri date de Mihail Sutu); banii se obtineau prin venalitatea functiilor, orice slujbă având pretul său 
(recordul a fost detinut de Ioan Caragea care a vindut 4762 titluri de boierie pentru care a obtinut 20 de 
milioane de piastri);, impozitele indirecte (vămile si ocnele de exemplu) intrau în vistieria domnului. 


Vistieria (bugetul) statului se constituia dintr-un impozit personal achitat de câtre toti bărbatii tării în 
vârstă de peste 16 ani, dar repartizarea era total inechitabilă, pentru că mai mult de jumătate din populatia 
tării (boierii, meamurile, clerul), era scutită de contributie. Prin intermediul unui aparat administrativ 
lipsit de scrupule, banii erau încasati de la contribuabili prin intermediul celor mai brutale metode. 


In aceste conditii, eforturile boierimii pământene pentru înlăturarea domnilor fanarioti si întărirea 
institutiei domniei, reprezintă dorinta întregului popor pentru afirmare natională, împotriva tendintelor 
dominatoare ale unei clase impuse din afară si străină intereselor românilor. 


Lupta de eliberare a popoarelor din Balcani si succesul unei asemenea actiuni era conditionat de sprijinul 
unei puteri antiotomane, Rusia taristă. 


Elementul determinant al acestei actiuni a fost societatea grecească secretă Eteria (Frâtia sau Societatea 
prietenilor), înfiintată la Odessa în anul 1814 si având în fruntea sa pe Alexandru Ipsilanti, fiul fostului 
domnitor fanariot Constantin Ipsilanti. 


Conducătorul românilor la 1821 a fost Tudor Vladimirescu. S-a născut într-o familie de tărani liberi, în 
jurul anului 1780, în satul gorjean Vladimiri, al cărui nume îi va deveni patronimic. A înteles timpurile în 
schimbare, a reusit să strângă avere, dobândind o pozitie de prestigiu în ierarhia socială. A foat soldat si 
ofiter în armata rusă, comandând panduri în războiul ruso-turc din anii 1806-1812 fiind înaintat în gradul 
de locotenent al armatei ruse, a primit si ordinul cavaleriei, "Vladimir" clasa a III-a. În perioada iunie- 
decembrie 1814, Tudor Vladimirescu a stat la Viena. În capitala Imperiului Habsburgic, Tudor a fost 
interesat de noua conjunctură europeană după prima cădere a lui Napoleon Bonaparte. 


Continutul actiunii politice românesti de la 1821 este ilustrat în programul revolutiei alcătuit din textele 
cancelariei lui Tudor. 


"Proclamatia de la Pades" (Tismana, 23 ianuarie 1821), adresată locuitorilor Tării Românesti justifică 
ridicarea la luptă prin dreptul de "rezistentă la opresiune" care decurge din principiul suveranitătii 
nationale. 


Proclamatia exprimă gândirea politică a miscârii nationale, urmărind să atragă atentia asupra situatiei din 
Principate. 


Cel mai important document programatic al revolutiei, cunoscut din februarie 1821 este "Cererile 
norodului românesc" care cuprinde principiile de bază ale unei noi ordini sociale. 


Se cerea desfiintarea privilegiilor boierimii si obligatia domnitorului numit de câtre Poartă de a respecta 
vointa tuturor celor pe care îi conduce; accesul la functii în stat trebuia să se facă doar pe bază de merite; 
se cerea o largă reformă în domeniul justitiei, administratiei, scolar, armată (prin înfiintarea unei armate 
permanente); se solicita desfiintarea vămilor interne. Nu a fost cerută împroprietărirea tăranilor cu pământ 
si desfiintarea definitivă a obligatiilor acestora fată de boieri, pentru a mentine unitatea împotriva 
asupritorului strâin. 


După ce a trecut Prutul, Alexandru Ipsilanti a prezentat la lasi o Proclamatie (28 februarie 1821) în care 
afirma obiectivele Eteriei, garanta pacea si securitatea Moldovei si făcea cunoscut că în eventualitatea 
unei interventii otomane, Rusia va "pedepsi această îndrăzneală". Astfel a fost compromisă încă de la 
început miscarea lui Alexandru Ipsilanti; ambasadorul rus Stroganof de la Constantinopol si tarul 


Alexandru I care se afla la Congresul Sfintei Aliante de la Laybach (Liubliana, Slovenia) au dezavuat atât 
Eteria cât si actiunea lui Tudor Vladimirescu. 


Deplasarea de la Iasi câtre Bucuresti a lui Alexandru Ipsilanti, primejduia si actiunea românească. În 
această situatie, Tudor Vladimirescu părăseste în grabă Oltenia si se-ndreaptă către Capitala Tării 
Românesti; prin Proclamatia dată la 20 martie 1821 de la Cotroceni, unde se afla tabăra sa, conducătorul 
revolutiei insistă asupra cauzelor care au determinat ridicarea la arme: pierderea drepturilor de câtre 
români si jafurile de nesuportat. Prin acordul cu "boierii patrioti" (23 martie) - în virtutea câruia avea 
dreptul de a exercita "vremelnica stăpânire" se legimitează actiunea lui Tudor. 


Constient că obiectivele Eteriei făceau iminent un atac otoman, transformând ca în nenumărate rânduri 
tara într-un spatiu al jafului si pustiirii, Tudor precizează în discutiile cu Alexandru Ipsilanti, raporturile 
dintre cele două miscâri. 


În ciuda unor grave divergente, cei doi ajung la un acord, în urma căruia judetele din nordul tării trec sub 
autoritatea lui Alexandru Ipsilanti, care îsi stabileste cartierul general la Târgoviste; judetele de câmpie si 
Oltenia revin lui Tudor, iar cartierul general este fixat la Cotroceni. Efectivul trupelor române a crescut, 
au fost făcute lucrări de fortificare a Bucurestiului, si prin tratativele purtate cu pasalele de la Dunăre se 
evită interventia acestora; se caută legături cu boierii din lasi pentru ca în unire să obtină drepturile dorite. 
si peste munti, în Transilvania, era asteptat "craiul Tudorut'. 


Situatia concretă a Principatelor, unde autoritatea puterii suzerane fusese încâlcată, a determinat 
interventia Turciei, la începutul lunii mai 1821, încurajată fiind si de starea de expectativă a Rusiei. 


La apropierea armatei otomane de Bucuresti, Tudor Vladimirescu a părărit Capitala, apreciind că 
rezistenta va produce mari nenorociri orasului. 


Desi la 18 mai, la Golesti s-a ajuns la o întelegere între Tudor si eteristi, acestia au hotărât să-l îndepărteze 
de la conducerea pandurilor cu ajutorul unor căpitani-panduri, nemultumiti de severitatea cu care 
pedepsea Tudor pe cei indisciplinati. În dimineata zilei de 21 mai 1821, mai multi eteristi au păstruns la 
Tudor, care izolat, a fost scos din tabără, înconjurat de arnâuti, si dus la Târgoviste, unde a fost ucis 
miseleste în noaptea de 26/27 mai 1821; trupul său a fost spintecat si aruncat într-o fântână. Astfel s-a 
stins din viată cel care "voise ca în tara lui să aibă parte de fericire si de putere săracii neamului 
românesc". 


Fără comandanti, oastea lui Tudor s-a dezmembrat, dar cu toate acestea a dovedit o înaltă capacitate de 
luptă la Drăgăsani, în confruntarea cu otomanii. 


Desi înăbusită în sânge, unul din obiectivele revolutiei de la 1821, revenirea domnilor pământeni 
(autohtoni) a fost obtinut, Poarta numind pe lonită Sandu Sturdza (în Moldova) si pe Grigore Dimitrie 
Ghica (în Tara Românească). 


